Document ID: /roh_data/filtered/fineweb-2-filterrobots_roh.jsonl.gz/62069

La fin d’emna dals 26 als 28 da schaner ha gì lieu il campiunadi grischun da tir cun buis e pistola ad aria cumprimida. Cumenzà ha il program venderdi saira cun l’occurenza da gruppas.
La sonda èsi ì vinavant cun la proxima disciplina: 10 meters pistola e buis ad aria cumprimida per tiradurs e tiraduras singulas. Organisà l'occurrenza e concurrenza han las differentas uniuns da tir da l'Engiadin'ota e da la Bregaglia.
Cumbatter la sminuziun da commembers en las uniuns
Sco quai ch’il commember dal comité d’organisaziun e president da l’Uniun da tir da San Murezzan Marco Murbach ha explitgà, saja la digren dals commembers s'accentuada. El speria ch'il tir ad aria cumprimida portia en l’avegnir dapli glieud al sport da tir en l'Engiadina, en spezial era la giuventetgna.
Ussa cun quist tir da 10 meters daventa il sport da tir forsa pli interessant. Ma quai vegnin nus a vesair.
Ils resultads dal campiunadi pon vegnir consultads tar la Federaziun Grischuna dal Sport da Tir suot www.kbsv.ch